གཞན་ཡང་ཁྱུང་མོང་བླ་བྲང་རྩེ་མཆོག་ཀུན་བཟང་རྒྱལ་བ་རྒྱ་མཚོའི་ལྷ་ཁང་དུ་ཁམས་ཏྲེ་ཧོར་དང་ཁྱུང་པོ་སྟེང་ཆེན་ཁག་ནས་ཕེབས་པའི་བཙུན་མ་རྣམས་ཀྱིས་བླ་ཆེན་དྲན་པའི་ཚོགས་འཁོར་རྒྱས་འབུལ་ཞུ་བཞིན་པ་བཅས་དང་།ཁྱད་པར་སྤྱི་ཚེས་༢༨ཉིན་བོད་རིག་པའི་མཁས་དབང་ཆེན་མོ་༧རྗེ་བོན་བརྒྱ་ཐམས་ཅད་མཁྱེན་པ་དགེ་ལེགས་རྒྱ་མཚོ་རིན་པོ་ཆེ་དབུས་བཞུགས་ཐོག་ཁྱུང་མོང་སྟོབས་ལྡན་དབང་ཕྱུག་རིན་པོ་ཆེ་སོགས་ཕྱོགས་ཕེབས་ཀྱི་བླ་སྤྲུལ་ཁག་དང་དགེ་བཤེས།བོན་བརྒྱ་སྨན་རི་དགོན།སྡེ་དགེ་ཁྲོ་ཚང་དགོན།ཆབ་ཆ་དུང་དཀར་དགོན་སོགས་ཀྱི་དགེ་འདུན་རྣམས་དང་།ཁམས་ཕྱོགས་ཀྱི་བཙུན་མ།དེ་བཞིན་རེབ་གོང་བོན་མང་དང་།རྐ་སར་བོན་མང་།སེ་བརྒྱ་བོན་མང།སྟོང་ཆེ་བོན་མང་།ཤར་སྟེང་བོན་མང་།དོ་ཞི་བོན་མང་།སྟོང་སྐོར་སྤྱི་བ་སོགས་ཀྱི་བོན་མང་གོས་དཀར་ལྕང་ལོ་ལྡན་པའི་སྔགས་འཆང་སོགས་བཙུན་སྔགས་ཉིས་བརྒྱ་ལྷག་གིས་གཤེན་རབ་མཆོད་སྡོང་འཛམ་གླིང་རྒྱན་གཅིག་ལ་བཀྲ་ཤིས་མངའ་དབུལ་རབ་གནས་མཛད་དེ་བཀྲ་ཤིས་སྨོན་ལམ་གྱིས་མཐར་བརྒྱན་ཡོད་པ་དང་།